**8.c 17.4.2020.**

Dragi učenici!

Prošli puta zadatak je bio opisati **što uzrokuje okretanje zavojnice** u našem modelu elektromotora. Nažalost četvero učenika nije napravilo zadatak (Andrej, Patrik, Nika i Martin). Ako i niste sigurni da je točno šaljite Vaše radove. Vaša aktivnost se bilježi.

Pojednostavljeno objašnjenje

Kada zavojnicu preko nosača spojimo na izvor električne energije oko zavojnice se stvara magnetsko polje. Na postolju se nalazi stalni magnet. Suprotna magnetska polja se odbijaju i tako dolazi do vrtnje zavojnice.

Provjerite Vaš odgovor i dopunite ili ispravite ako je potrebno.

Današnja tema

U Vaše bilježnice napišite naslov **Električni uređaji u automobilu** (udžbenik stranica 62.).

Otvorite **YOUTUBE** i u njegovu tražilicu upišite **TEHNIČKA KULTURA 8.r – Električni uređaji u automobilu.**

Ako je nekome lakše ovako, link je:

<https://www.youtube.com/watch?v=BMZm5nZQHDQ&t=35s>

Pokrenite video koji traje 10 minuta i 42 sekunde. Pažljivo slušajte i gledajte te pokušajte odgovoriti na sljedeća pitanja. Ako na neka pitanja nema odgovora u videu, koristite **udžbenik**. Pitanja i odgovore zapišete u bilježnicu.

Evo pitanja!

1. Koji uređaj je izumio Nikola Tesla, a spominje se na početku zapisa?

2. Napišite četiri načina na koja se ostvaruje pogon automobila?

3. Napišite pet potrošača električne energije u automobilu!

4. Što daje električnu energiju potrebnu za paljenje motora?

5. Kako nazivamo uređaj koji služi za paljenje motora?

6. Kako se zove uređaj koji služi za punjenje akumulatora?

7. Koju vrstu struje daje akumulator?

8. Koliki je napon struje akumulatora?

9. Koja tekućina se nalazi u akumulatoru?

Odgovore na većinu pitanja pronaći ćete u videu, neke u udžbeniku, a nešto Vam je možda poznato iz stvarnog života.

Odgovore ćete poslikati i poslati kao **privatnu poruku u yammer** ili na adresu elektroničke pošte (icavlek69@gmail.com) što prije, najbolje danas. Nadam se da ćete svi uspješno obaviti zadatak.

Ugodan rad!

Ivan Čavlek, učitelj tehničke kulture